આ બાબતે ફરિયાદ કરનાર પ્રભુ ચૌહાણે મિડ-ડે LOCALને જણાવ્યું હતું કે ‘ફુટપાથ પર લોકો દ્વારા ફેંકવામાં આવતા કચરાને કારણે એનું ફેલાવાનું પ્રમાણ વધી રહ્યું છે. એને ઉપાડી સફાઈ કરવા બાબતે બેદરકાર સફાઈ-કામદારોને કારણે દુર્ગંધ પસાર થનારાઓને સહન કરવી પડે છે. દિવસે ક્યારેક થોડી માત્રામાં વરસાદના છાંટાઓ પડતાં કચરો ભીનો થતાં એમાંથી દુર્ગંધ આવતાં નાકે રૂમાલ મૂકવો પડતો હોય છે. ફુટપાથ પર પડી રહેલા કચરામાં ખાવાનું ફંફોસતા કૂતરાઓ કે ગાયોને કારણે એ વધુ રોડ પર ફેલાય છે. રાહદારીઓ ઉપયોગ કરી શકતા ન હોવાથી લાખોના ખર્ચે બનેલી ફુટપાથ માત્ર કચરો નાખવા માટેની જગ્યા બનીને રહી જતાં રીતસર પૈસાનો વેડફાટ થતો જોવા મળી રહ્યો છે.’